GTG คว้าใบอนุญาตปลูก-นำเข้าเมล็ด “กัญชง” คาดผลิตสินค้าสู่ตลาด Q2/65
GTG ปลื้ม อย. มอบใบอนุญาตผลิต “กัญชง” ลุยปลูก-และสกัดสาร CBD เพื่อส่งมอบสู่ตัวแทนจำหน่ายใน ธ.ค.นี้ และผลิตเป็นสินค้าส่งสู่ตลาดภายใน Q2/65
GTG ปลื้ม อย. มอบใบอนุญาตผลิต “กัญชง” ลุยปลูก-และสกัดสาร CBD เพื่อส่งมอบสู่ตัวแทนจำหน่ายใน ธ.ค.นี้ และผลิตเป็นสินค้าส่งสู่ตลาดภายใน Q2/65
27 ก.ย. 2564

บริษัท โกลเด้น ไทรแองเกิ้ล กรุ๊ป จำกัด หรือ GTG เปิดเผยว่า สำนักงานคณะกรรมการอาหารและยา (อย.) มอบใบอนุญาตผลิต (ปลูกและนำเข้าเมล็ด) ยาเสพติดให้โทษในประเภท 5 เฉพาะกัญชง ให้แก่โรงปลูกและสกัดของ GTG ที่ตำบลแม่กรณ์ อำเภอเมืองเชียงราย ทำให้ GTG สามารถเดินหน้าปลูกต้นกัญชงสายพันธุ์ “Raksa” และสกัดสาร CBD เพื่อส่งมอบสู่ตัวแทนจำหน่ายในเดือนธันวาคมของปีนี้ และผลิตเป็นสินค้าส่งสู่ตลาดภายในไตรมาสที่ 2 ของปี 2565
โดยใบอนุญาตปลูกฉบับนี้ ต่อเนื่องมาจากการที่ สำนักงานสาธารณสุขจังหวัดเชียงราย (สสจ. ชร.) ได้ทำการตรวจ โรงผลิตปลูกและสกัดพืชกัญชง (Hemp Cultivation and Extraction Plant) ของ GTG ในช่วงต้นเดือนกรกฎาคม และได้รายงานว่าสถานที่ปลูกและสกัดโครงการแม่กรณ์สูงกว่าที่มาตรฐานกำหนด จึงได้ส่งเรื่องต่อให้ อย. ดำเนินการออกใบอนุญาตเชิงพาณิชย์ในที่สุด
สำหรับ GTG เป็นผู้ปลูกและสกัด Full Spectrum CBD (Raksa®) มาตรฐานระดับการแพทย์รายแรกในไทย จากกัญชงสายพันธุ์ Raksa® ที่ GTG ใช้เวลาวิจัยและพัฒนามากว่า 2 ปีเพื่อให้ได้สารสกัด RaksaCBD® Full Spectrum ที่มีปริมาณ CBD และ THC ตามที่กฎหมายกำหนด ในปัจจุบัน การก่อสร้างโรงปลูกของโครงการแม่กรณ์ใกล้เสร็จสมบูรณ์ตามระยะเวลาที่บริษัทวางแผนไว้ คาดว่าจะเริ่มปลูกและส่งสินค้า CBD สู่ตลาดได้ภายในเดือนธันวาคม พ.ศ. 2564 นอกจากนั้น GTG มีแผนจะสร้างโรงงานผลิตเพิ่มในกรุงเทพมหานครที่คาดว่าจะพร้อมผลิตในช่วงต้นปี พ.ศ. 2565 ด้วย
โดยโรงผลิตปลูกและสกัดพืชกัญชง โครงการแม่กรณ์ มีพื้นที่การผลิตมากถึง 4,000 ตารางเมตร สามารถทำปลูกและสกัดดอกกัญชงสายพันธุ์ ‘Raksa’ ได้ถึง 1,080 กิโลกรัมต่อปี (มี CBD มากถึง 75,000,000 มิลลิกรัม) ด้วยมาตรฐานความปลอดภัยในการผลิตทุกขั้นตอนอย่าง GHP (Good Hygiene Practice) ซึ่งปรับปรุงมาจาก GMP (Good Manufacturing Practice) อีกทั้งยังอยู่ภายใต้ HACCP (Hazards Analysis and Critical Control Points) และ ISO อีกด้วย
ส่วนสารสกัด RaksaCBD® Full Spectrum ที่ได้จากโรงสกัดของ GTG จะปราศจากสิ่งปนเปื้อนทุกรูปแบบ ด้วยเทคนิคการสกัดใหม่ที่ทันสมัยและสะอาดที่สุด และห้องระบบปิดแบบ Cleanroom ที่มีการคัดกรองอย่างเคร่งครัดจนได้ความสะอาดสูงสุด เพื่อรองรับการผลิตยาในอนาคต
สำหรับกระบวนการปลูกกัญชงสายพันธุ์ ‘Raksa’ ที่ตำบลแม่กรณ์จะเริ่มต้นในเดือนตุลาคม 2564 ผลผลิตจะถูกส่งมอบสู่ตลาดผู้บริโภคภายในช่วงปลายปี 2564 ทั้งนี้ GTG ตั้งเป้าจะเป็นบริษัทชั้นนำในการส่งผลิตภัณฑ์ที่ได้จากสารสกัด CBD ระดับคุณภาพให้ถึงมือชาวไทยทุกท่าน ผู้ที่สนใจ OEM สินค้า CBD ของ GTG ยังสามารถติดต่อได้ทาง [email protected] หรือโทร 02-002-8001